Ulam punika aktif nalika wanci dalu (nokturnal). Ulam bogo ugi asring medal saking toya kanggé pindhah papan nglewati dharatan. Saben pamijahan, ulam bogo medalaken 20-200 butir endhog lajeng dipunbuahi déning ulam lanang. Endog lan anak-anakipun manawi sampun netes dipunpiara déning induk wonten ing tutukipun. Ulam bogo punika mangsa manéka jinis ulam alit, gegremet, berudu, urang, yuyu lan manéka kéwan alit sanèsipun ingkang medal ing wewengkonipun. Ing wewengkon Srilanka, ulam bogo punika mirib kaliyan "Channa orientalis" ingkang endemik ing nagari mau. Kajawi punika ing Burma, "Channa harcourtbutleri" ingkang wujudipun sami .